[{"text_idx": "#000001", "text": "Argentino: la kadavro malkovrita estas ja tiu de la aktivulo Santiago Maldonado"}, {"text_idx": "#000002", "text": "Bildo: Floroj, mesag\u0302oj, kandeloj kaj fotoj de la argentina aktivulo Santiago Maldonado, la 20-an de oktobro 2017 en Bonaero.AFP"}, {"text_idx": "#000003", "text": "La kadavro malkovrita en rivero en Argentino ja estas tiu de Santiago Maldonado, aktivulo kies malapero la 1an de au\u0306gusto, emociis la landon, anoncis g\u0302iaj proksimuloj vendredon, du tagojn antau\u0306 la deputita baloto."}, {"text_idx": "#000004", "text": "\u00abNi povis vidi la korpon, ni rekonis la tatuaj\u0302ojn de Santiago. Ni certas, ke ja estas li\u00bb, deklaris la frato de la aktivulo, Sergio Maldonado, antau\u0306 la kadavrejo de Bonaero, kie au\u0306topsio estis efektivigita vendredon."}, {"text_idx": "#000006", "text": "Santiago Maldonado malaperis antau\u0306 81 tagoj, dum li partoprenis en la vilag\u0302o Kus\u0302ameno al manifestacio de la Mapuc\u0302a komunumo, kiu de jaroj postulas terojn ac\u0302etitajn de la itala aferisto Luciano Benetton, proprietulo de 900 000 hektaroj en Patagonio. La kolektig\u0302o estis subpremita de la milita polico."}, {"text_idx": "#000007", "text": "En lando, kiu spertis la represion de la milita diktaturo (1976-1983), kaj g\u0302iaj 30 000 malaperintoj, la malapero de la juna Maldonado estigis ondon da indigno."}, {"text_idx": "#000009", "text": "\u00abKiu ajn estas la kulpinto, li devos respondeci pri la konsekvencoj de siaj agoj, c\u0302u milita policisto, c\u0302u alia persono\u00bb, deklaris German Garavano."}, {"text_idx": "#000010", "text": "Foto de la kadavro de Santiago Maldonado, 28-jara, tatuisto kaj defendanto de la Mapuc\u0302oj instalitaj en Patagonio, cirkulis ekde merkredo de telefono al telefono."}, {"text_idx": "#000011", "text": "La konfirmo, ke la malkovrita kadavro ja estas tiu de Santiago Maldonado intervenas du tagojn antau\u0306 la deputita baloto."}, {"text_idx": "#000012", "text": "Maldekstraj partioj kolektig\u0302is sur la placo de Majo por postuli justicon, malgrau\u0306 la balota leg\u0302o, kiu malpermesis g\u0302in."}, {"text_idx": "#000013", "text": "Mardon, la malkovro de la korpo skuis la politikan scenon, kaj la kandidatoj de la plimulto kaj de la opozicio suspendis la balotan kampanjon."}, {"text_idx": "#000015", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000017", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]